钦定古今图书集成/明伦汇编/氏族典/第273卷 > 王英
## 钦定古今图书集成/明伦汇编/氏族典/第273卷 > 王英

按《元史王英传﹕》：“英字邦杰，益都人。性刚果，有大节，膂
力绝人，善骑射，袭父职为莒州翼千户。父子皆善用
双刀，人号之曰刀王。至治元年，以大臣荐，授忠武校
尉，益都淄莱万户府副千户。天历元年，授宣武将军。
元统元年，授怀远大将军，同知海北海南道宣慰使
司事，致仕。至正中，毛贵陷益都，英谓其子弘曰﹕：‘我世
受国恩，今老矣，纵不能事戎马以报天子，尚忍食异
姓之粟以求生乎’？”水浆不入口者数日，遂卒。